Μπιφτέκια με μπαχαρικά γεμιστό με μανιτάρια
Λαχταριστή συνταγή για μπιφτέκι με μπαχαρικά γεμιστό με μανιτάρια!
600 γρ. κιμάς μοσχαρίσιος από ελιά, 1 κρεμμύδι μέτριο, σε ψιλά καρέ, 1/4 κουτ. γλυκού κανέλα, σε σκόνη, 1/4 κουτ. γλυκού κόλιανδρος ξερός, σε σκόνη, 1 αυγό, 2 μέτριες φέτες ψωμί (προτιμότερο μπαγιάτικο), χωρίς την κόρα, μουλιασμένο σε νερό και καλά στυμμένο, τα φύλλα από 1/3 μάτσο μαϊντανό, ψιλοκομμένα, 1 κουτ. γλυκού ρίγανη ξερή, κοπανισμένη, 1/2 κουτ. γλυκού θυμάρι ξερό, κοπανισμένο, 1 κουτ. σούπας κέτσαπ, 1 κουτ. σούπας μουστάρδα πικάντικη, 3/4 φλιτζ. τσαγιού τριμμένος πάγος, 90 ml ελαιόλαδο, αλάτι, φρεσκοτριμμένο πιπέρι, 1 μέτριο κρεμμύδι, σε ψιλά καρέ, 200 γρ. φρέσκα μανιτάρια λευκά, καλά σκουπισμένα με νοτισμένη πετσέτα, κομμένα σε λεπτές φέτες, 1 κουτ. γλυκού πάπρικα πικάντικη, σε σκόνη, 1/2 κουτ. γλυκού δεντρολίβανο ξερό, καλά κοπανισμένο, 90 ml μπράντι, 30 ml ελαιόλαδο, αλάτι, φρεσκοτριμμένο πιπέρι
Σε ένα τηγάνι ζεσταίνουμε τη μισή ποσότητα ελαιολάδου σε μέτρια φωτιά και σοτάρουμε το κρεμμύδι με αλατοπίπερο, την κανέλα και τον κόλιανδρο για περίπου 3 - 4 λεπτά, μέχρι να μαλακώσουν ελαφρώς.Αποσύρουμε από τη φωτιά και αφήνουμε στην άκρη να κρυώσει.Σε ένα βαθύ μπολ ανακατεύουμε τον κιμά με τα σοταρισμένα κρεμμύδια, το υπόλοιπο λάδι και όλα τα υπόλοιπα υλικά και τα ζυμώνουμε μέχρι να σχηματιστεί ένα αφράτο μείγμα.Καλύπτουμε με μεμβράνη και αφήνουμε στο ψυγείο για περίπου 30 λεπτά, να σφίξει το μείγμα.Σε ένα τηγάνι ζεσταίνουμε σε δυνατή φωτιά το ελαιόλαδο και σοτάρουμε το κρεμμύδι για περίπου 2 - 3 λεπτά, μέχρι να ροδίσει.Προσθέτουμε τα μανιτάρια, την πάπρικα, το δεντρολίβανο, αλατοπίπερο και συνεχίζουμε το σοτάρισμα για άλλα 4 - 5 λεπτά, μέχρι να ροδίσουν και να εξατμιστούν τα υγρά τους.Ρίχνουμε το μπράντι και αφήνουμε 2 - 3 λεπτά, να εξατμιστεί το αλκοόλ.Ανακατεύουμε απαλά και συνεχίζουμε το μαγείρεμα για άλλα 4 - 5 λεπτά ή μέχρι να εξατμιστούν όλα τα υγρά.Αποσύρουμε από τη φωτιά και αφήνουμε να κρυώσει.Πλάθουμε το μείγμα του κιμά σε 4 μεγάλα μπιφτέκια.Πιέζουμε το καθένα με το χέρι μας ώστε να πλατύνει, βάζουμε στο κέντρο 1 κουτ. σούπας από τη γέμιση και κλείνουμε το μείγμα του κιμά για να εγκλωβίσουμε τη γέμιση.Λαδώνουμε καλά τη σχάρα του φούρνου, τη βάζουμε στο ψηλότερο ράφι ακριβώς κάτω από το γκριλ και προθερμαίνουμε το φούρνο στη λειτουργία του γκριλ, μέχρι να ζεσταθεί καλά η σχάρα.Βάζουμε κάτω από το ράφι ένα ταψί για να πέφτουν μέσα τα υγρά.Βάζουμε τα μπιφτέκια -προσεκτικά για να μην καούμε- στη σχάρα και ψήνουμε για 5 - 7 λεπτά από κάθε πλευρά, μέχρι να ροδίσουν.Εναλλακτικά, τα ψήνουμε σε ταψί στο φούρνο στους 180° C για 15 - 20 λεπτά.
Μανιτάρια,Μοσχαρίσιος κιμάς